《偶题》
宋代·柴随亨

人世阴晴了未知，一僮一鹤自相随。
已无少小尊前梦，惟有老来乱后诗。
花落鸟啼眼几觉，水流云散醒多时。
蟠桃结实三千岁，知熟黄粱几度炊。

作者简介：柴随亨（一二二○～？），字刚中，号瞻岵居士，江山（今属浙江）人。宋理宗宝祐四年（一二五六）进士，时年三十七（《宝祐四年登科录》）。曾知建昌军。宋亡，与兄望、弟元亨、元彪俱隐于榉林九磜之间，世称‘柴氏四隐’。著作已佚。明万历中裔孙复贞等搜辑遗稿，编为《柴氏四隐集》。事见清同治《江山县志》卷一一。柴随亨诗，以影印文渊阁《四库全书·柴氏四隐集》为底为本，编为一卷。